PROTOKOL DOLAZAKA, ULAZAKA I IZLAZAKA IZ ŠKOLE

Prije dolaska u školu roditelj je dužan izmjeriti temperaturu djetetu te voditi evidenciju o tome. U slučaju povišene temperature roditelj ne šalje dijete u školu, a o istome obavještava razrednika te izabranog liječnika obiteljske medicine. Evidencija o vrijednostima izmjerene tjelesne temperature vodit će se i za sve djelatnike škole. Ulazak u školu dozvoljen je učenicima, djelatnicima i roditeljima djece s teškoćama. Za sve ostale ulazak nije dozvoljen.

Po dolasku u školu učenici se grupiraju po razrednim odjelima na školskom igralištu na označenim mjestima.

Ulazak u školu odvija se organizirano uz vodstvo učitelja koji će učenicima održati 1. sat. U školu učenici ulaze na 2 ulaza:

1. ulaz (glavni ulaz u školu):
2. ulaz (ulaz u sportsku dvoranu):

Najprije u školu ulaze učenici viših razreda kojima nastava započinje u 8,00 sati, a potom učenici nižih razreda koji s nastavom započinju u 8,15 sati.

Prilikom ulaska u školu učenici trebaju dezinficirati ruke i obuću te otići u svoju učionicu u kojoj će stalno boraviti. Raspored učionica je sljedeći:

5.a – učionica bivše male škole

5.b – učionica glazbene kulture

6.a – učionica matematike

6.b – učionica tehničke kulture

6.c – učionica engleskog jezika

7.a – učionica kemije, fizike i biologije

7.b – učionica geografije

8.a – medijateka

8.b – učionica njemačkog jezika

Učenici nižih razreda te PRO -a boravit će u učionicama koje su se i dosada koristile u tu svrhu.

Učenici viših razreda dužni su prilikom prolaska hodnicima nositi maske. Maske će biti potrebno nositi i u učionicama u kojima neće biti moguće ostvariti razmak od 1,5 m. Svi učitelji predmetne nastave te učitelji koji nisu razrednici učenicima nižih razreda također su dužni nositi maske na nastavi te u unutarnjim prostorima škole. Učenici nižih razreda ne trebaju nositi maske u školi, osim u školskom prijevozu.

Po završetku nastave učenici putnici odlaze uz pratnju učitelja na organizirani prijevoz autobusima, a ostali učenici dužni su otići svojim kućama. Nije dozvoljeno zadržavanje u prostorima škole dulje od 15 minuta.

Učenici putnici koji u školu dolaze organiziranim prijevozom dužni su u autobusu nositi maske.

Ustanova će voditi evidenciju ulazaka i izlazaka, bilo da je riječ o ovlaštenom ili neovlaštenom osoblju.